
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse liiget Jelena Skulatšovat antud küsimust Narva Linnavolikogu istungil ette kandma.

Aleksei Jevgrafov 

Kinnistu mõttelise osa omandamine (A. Puškini 26, Narva)

1. Asjaolud ja menetluse käik

Narva linna ja Riigi Kinnisvara Aktsiaseltsi (registrikood 10788733) (edaspidi RKAS) kaasomandis on kinnistu asukohaga A. Puškini tn 26, Narva linn (Tartu Maakohtu registriosa nr 3940109, katastritunnus 51101:002:0111, pindala 3768,0 m2, sihtotstarve elamumaa 100%) alljärgnevates mõttelistes osades: Riigi Kinnisvara Aktsiaseltsi omandis on 385/1000 suurune mõtteline osa ning Narva linna omandis on 615/1000 suurune mõtteline osa. RKAS-i omandis olevat kaasomandit kasutas üürilepingu alusel Politsei- ja Piirivalveamet, kelle üürileping lõppes 30.09.2020. 

05.06.2020 tegi RKAS Narva linnale ettepaneku kinnistu asukohaga A. Puškini tn 26, Narva linn, 385/1000 kaasomandi osa omandamiseks. Kuna riik edasist vajadust nimetud vara kasutamiseks ei näe, on plaanis see võõrandada. RKAS on valmis alustama läbirääkimisi kaasomandiosa otsustuskorras võõrandamiseks Narva linnale. Eelpool toodud asjaoludest tulenevalt tegi RKAS Narva linnale ettepaneku omandada RKAS-ile kuuluv 385/1000 suurune mõtteline osa kinnistust asukohaga A. Puškini tn 26, Narva linn, hinnaga 94 800 eurot. Vara müügitehingu kulud (notaritasu ja riigilõiv) tasub Narva linn.

Küsimust arutati Narva Linnavalitsuse linnavarakomisjoni 16.06.2020 koosolekul, kus otsustati alustada läbirääkimisi RKAS-iga eesmärgil omandada 385/1000 suurune mõtteline osa Narva linnas asuvast A. Puškini tn 26 kinnistust. Linnamajandusamet saatis RKAS-ile vastavasisulise kinnituse. 02.09.2020 toimusid Narva linna ja RKAS-i esindajate vahel läbirääkimised, mille tulemusel RKAS edastas 07.09.2020 A. Puškini 26, Narva linn, kinnistu kaasomandiosa korrigeeritud müügihinna pakkumise. Riigi Kinnisvara AS-ile kuuluva kinnistu kaasomandi osa korrigeeritud müügihind on 79 000 eurot. Hind ei sisalda ja sellele ei lisandu käibemaksu. 

Küsimust arutati korduvalt Narva Linnavalitsuse linnavarakomisjoni 16.09.2020 koosolekul, kus otsustati soovitada omandada Narva linna A. Puškini tn 26 kinnistust 385/1000 suurune mõtteline osa 79 000 euro eest tingimusel, et kinnistu oluliseks osaks olev hoone on kõlblik linna ühiselamute elanikele elamiseks. 
25.09.2020 tegid Narva linna ja RKAS-i esindajad hoone asukohaga A. Puškini tn 26, Narva linn, ülevaatuse, mille tulemusel jõuti järeldusele, et hoone seisukord on rahuldav ja sobib ühiselamute elanike majutamiseks.

Linnavara eeskirja § 32 kohaselt linnavara omandatakse tulenevalt linna elanike huvidest. Eeltoodust tulenevalt on 385/1000 suuruse mõttelise osa omandamine Narva linnas A. Puškini tn 26 asuvast kinnistust otstarbekas ja linna elanike huvides. 
Omandatavat vara on võimalik kasutada ühiselamuna. Hoone on renoveeritud ja juhul, kui Narva linn hakkab seda kasutama ühiselamuna, puudub vajadus hoonet renoveerida või remontida. Sellest asjaolust saab teha järelduse, et vara omandamine on linna elanike huvides.

2. Õiguslikud alused

2.1. Narva Linnavolikogu poolt 21.06.2005.a määrusega kinnitatud Linnavara eeskirja § 32 kohaselt omandatakse linnavara tulenevalt linna elanike huvidest. Sama eeskirja § 34 lg 1 kohaselt kinnisvara suhtes, mille maksumus on 64000 eurot ja üle, omandamise otsuse võtab vastu linnavolikogu. 
3. Otsus

3.1. Omandada Narva linnale Riigi Kinnisvara Aktsiaseltsi (registrikood 10788733) omandis olev 385/1000 suurune mõtteline osa kinnistust asukohaga A. Puškini tn 26, Narva linn (Tartu Maakohtu registriosa nr 3940109, katastritunnus 51101:002:0111, pindala 3768,0 m2, sihtotstarve elamumaa 100%) 79 000 (seitsmekümne üheksa tuhande) euro eest.
3.2. Volitada linnapead Aleksei Jevgrafovit tegema käesoleva otsuse punktis 3.1 nimetatud vara omandamiseks vajalikud toimingud ja tehingud, sh sõlmima kinnistu müügi- ja asjaõiguslepingu. 

3.3. Narva Linnavalitsusel näha ette 2020. aasta lisaeelarve eelnõus käesoleva otsuse punktis 3.1 nimetatud vara omandamiseks vajalikud rahalised vahendid summas 79 000 (seitsekümmend üheksa tuhat) eurot.

3.4. Müügilepingu notariaalse tõestamisega seotud kulud kannab Narva linn.

4. Rakendussätted

4.1. Narva Linnavolikogu kantseleil teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Irina Janovitš

esimees
